## Eelnõu

N A R V A L I N N A V A L I T S U S

KORRALDUS

Narva ................. 2023 nr ....…...........

**Tallinna mnt 43 kinnistu jagamine**

**1. Asjaolud ja menetluse käik**

Narva linnas, Tallinna mnt 43 (51102:001:0028) kinnistu, registriosa nr 269209, pindalaga 3212 m2, maa sihtotstarbega ärimaa 100%, kuulub aktsiaseltsile Astri-Narva (registrikood 10227532).

Narva Linnavolikogu 26.01.2023. a otsusega nr 9 on kehtestatud "Tallinna mnt 43 ja selle lähiala" detailplaneering, mille eesmärk on määrata kinnistule täiendatav ehitusõigus kiirtoidurestorani hoone ehitamiseks. Planeeringu kohaselt jagatakse Tallinna mnt 43 maaüksus kaheks ärimaa sihtotstarbega krundiks (planeeringu põhijoonis lisatud).

15.05.2023. a laekus Narva Linnavalitsusele aktsiaselts Astri-Narva juhatuse liikmelt, Tarmo Kleimann'ilt Tallinna mnt 43 kinnistu jagamise kohta vastavalt kehtestatud detailplaneeringule taotlus. Taotlusele on lisatud kinnistu jagamise plaan (maakorralduskava). Jagamisega seotud maakorraldustööd on teostatud ning piiriprotokoll esitatud Narva Linnvalitsusele 07.06.2023.

Kinnistu jagamisel määrab kohalik omavalitsus moodustatavatele maaüksustele oma otsusega vastavalt ruumiandmete seadusele koha-aadressi ja maakatastriseadusele maa sihtotstarbe.

**2. Õiguslikud alused**

2.1 Maakorraldusseaduse § 3 lõike 1 kohaselt kuulub maakorralduse läbiviimine linna või valla territooriumil kohaliku omavalitsuse pädevusse;

2.2 Narva Linnavolikogu 26.01.2023. a otsusega nr 9 kehtestatud "Tallinna mnt 43 ja selle lähiala" detailplaneering;

2.3 Maakatastriseaduse § 18 lõike 1 punkti 2 kohaselt määrab linna- või vallavalitsus katastriüksusele sihtotstarbe detailplaneeringu koostamise kohustuse korral kehtestatud detailplaneeringu alusel;

2.4 Ruumiandmete seaduse § 54 lõike l järgi on koha-aadressi määraja linna- või vallavalitsus.

**3. Otsus**

Kinnitada kehtestatud "Tallinna mnt 43 ja selle lähiala" detailplaneeringu ja lisatud jagamise plaani alusel Tallinna mnt 43 kinnistu jagamine ning määrata moodustatavatele maaüksustele detailplaneeringu järgi:

3.1 Pos.1 – koha-aadress Narva linn, Tallinna mnt 43; maa sihtotstarve – ärimaa (002; Ä);

3.2 Pos.2 – koha-aadress Narva linn, Tallinna mnt 45; maa sihtotstarve – ärimaa (002; Ä).

**4. Rakendussätted**

4.1 Korraldus jõustub teatavakstegemisest.

4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär